google/wiki40b huggingface dataset:
Ύφαλος Ναβιδάδ

Η Ανύψωση Ναβιδάδ (ισπανικά: Ανύψωση Χριστουγέννων) είναι μια περιοχή στον Ατλαντικό Ωκεανό βόρεια της Δομινικανής Δημοκρατίας και νοτιοδυτικά του Εδάφους Τερκς και Κέικος. Χωρίζεται από την Ασημένια Ανύψωση από το πλατύ Πέρασμα της Ανύψωσης Ναβιδάδ. Είναι μια ρηχή υποθαλάσσια περιοχή που αποτελείται από κοράλλια και άμμο που σχεδόν φτάνει την επιφάνεια του ωκεανού, αλλά είναι εντελώς βυθισμένη. Στην χαμηλή παλίρροια, μερικές μικρές τοποθεσίες φαίνονται να πλυμμηρίζουν στην επιφάνεια του νερού. Τα γενικά βάθη είναι λιγότερο από 36,6 μέτρα. Υπάρχει τουλάχιστον ένα γνωστό βάθος των 12,8 μέτρων που βρίσκεται στην ανατολική πλευρά του βόρειου άκρου της ανύψωσης. Δεν είναι κατάλληλη για κανενός είδους ναυσιπλοΐα, εκτός από μικρά σκάφη, που οι χειριστές τους πρέπει να είναι πολύ προσεκτικοί. Από τα πρώτα αποικιακά χρόνια, η Ανύψωση Ναβιδάδ έχει υπάρξει το θέατρο πολλών ναυαγίων.
Αυτή η περιοχή θεωρείται τμήμα της Δομινικανής Δημοκρατίας. Μια απόφαση της κυβέρνησης της στις 5 Ιουλίου 1996, συμπεριέλαβε την περιοχή ως τμήμα του Καταφυγίου Θαλάσσιων Θηλαστικών της Δομινικανής Δημοκρατίας.
Η Ανύψωση Ναβιδάδ έχει πλούτο κοραλλιών και είναι ασφαλές καταφύγιο για τα θαλάσσια θηλαστικά, συμπεριλαμβανομένης της καμπούρας φάλαινας. Οι καμπούρες φάλαινες χρησιμοποιούν για πολύ καιρό την ανύψωση ως τόπο αναπαραγωγής και θηλασμού.
Για το λόγο αυτό, οι τουρίστες την επισκέπτονται για να δουν τις φάλαινες και άλλα θαλάσσια είδη. Την Ανύψωση επισκέπτονται και δύτες.
Μόλις στα βορειοδυτικά της είναι η Ασημένια Ανύψωση, επίσης υπό την δικαιοδοσία της Δομινικανής Δημοκρατίας.
Η Ανύψωση Ναβιδάδ, η Ασημένια Ανύψωση, καθώς και η Ανύψωση Μουτσουάρ μακρύτερα στα βορειοδυτικά, θεωρούνται γεωγραφικά ως συνέχεια του Αρχιπελάγους των Μπαχάμας (ή Λουκάγιαν κατά το αυθεντικότερο).
Μπουράντζα

Εμφάνιση

Η μπουράντζα αναπτύσσεται σε ύψος από 60 έως 100 εκατοστά, ο μίσχος και τα φύλλα του καλύπτονται από τριχίδια. Τα φύλλα του είναι απλά και έχουν μήκος από 5 έως 15 cm. Τα άνθη της είναι τέλεια και έχουν πέντε τριγωνικού σχήματος πέταλα. Τα άνθη της είναι κυρίως μπλε χρώματος αν και έχουν παρατηρηθεί και ροζ, επίσης υπάρχουν ποικιλίες με λευκά άνθη. Σχηματίζει μεγάλες ταξιανθίες με πολλά άνθη να ανθίζουν ταυτόχρονα, αυτό προκαλεί την μπουράντζα να έχει μεγάλο ποσοστό γειτονογαμίας (επικονίαση από άνθη του ίδιου φυτού). Η μπουράντζα έχει σχετικά μεγάλη περίοδο ανθοφορίας, σε ήπια κλίματα μπορεί να ανθίζει το μεγαλύτερο μέρος του χρόνου.

Χρήσεις

Η μπουράντζα καλλιεργείται κυρίως για μαγειρικούς και φαρμακευτικούς σκοπούς. Σήμερα η μόνη εμπορική καλλιέργεια μπουράντζας είναι για το έλαιο των σπόρων της. Το έλαιο αυτό είναι πηγή γ-λινολενικού οξέος για το οποίο η μπουράντζα είναι η μεγαλύτερη γνωστή φυτική πηγή (17-28%). Η περιεκτικότητα του σπόρου σε έλαιο είναι 26-38%. Επίσης περιέχει λιπαρά οξέα όπως παλμιτικό οξύ (10-11%) , στεατικό οξύ (3,5-4,5%), ελαϊκό οξύ (16-20%), εικοσενοϊκό οξύ (3,5-5,5%), ερουκικό οξύ (1,5-3,5%) και νερβονικό οξύ (1,5%). Το έλαιο χρησιμοποιείται σαν συμπλήρωμα γ-λινολενικού οξέος.
Η μπουράντζα τρώγεται φρέσκια σαν λαχανικό ή αποξηραμένη σαν βότανο. Η μπουράντζα έχει γεύση σαν αγγούρι και τρώγεται μέσα σε σαλάτες ή σαν γαρνιτούρα. Τα άνθη του που περιέχουν το μη τοξικό αλκαλοειδές θεσινίνη, έχουν γλυκιά γεύση και είναι από τα ελάχιστα βρώσιμα άνθη μπλε χρώματος. 
Μερικές φορές χρησιμοποιούνται για διακόσμηση σε διάφορα πιάτα. Έχει βρεθεί ότι τα φύλλα του περιέχουν πολύ μικρή ποσότητα (10 ppm) από τα ηπατοτοξικά αλκαλοειδή ιντερμεδίνη, λυκοψαμίνη, αμαβιλίνη και σουπινίνη Αυτά τα αλκαλοειδή υπάρχουν σε εξαιρετικά χαμηλό ποσοστό και δεν αποτελούν κίνδυνο για την υγεία. 
Η μπουράντζα χρησιμοποιείται στη γερμανική, ισπανική, ελληνική και ιταλική κουζίνα. Στην Ελλάδα μπαίνει σε λαδερά όπως γεμιστά και ντολμάδες. Στη Γερμανία και στην Ισπανία φτιάχνεται μια πράσινη σάλτσα με βάση την μπουράντζα. Στην Ιταλία χρησιμοποιείται στον χρωματισμό ζυμαρικών όπως ραβιόλια. Στην Πολωνία χρησιμοποιείται για να αρωματίζει τουρσί. Στο Ιράν βράζεται και πίνεται σαν τσάι.

Χρήσεις στην παραδοσιακή ιατρική

Παραδοσιακά η μπουράντζα χρησιμοποιείται σαν θεραπεία σε καρδιαγγειακές διαταραχές. Καθώς και σε γαστρεντερικές παθήσεις (διάρροια, κράμπες και κολικό του εντέρου), αναπνευστικές διαταραχές (άσθμα, βρογχίτιδα) και ουροποιητικές διαταραχές.
Οι φυσικοπαθητικοί ιατροί χρησιμοποιούν την μπουράντζα για τη ρύθμιση του μεταβολισμού και του ορμονικού συστήματος και θεωρούν ότι είναι καλή θεραπεία για το προεμμηνορροϊκό σύνδρομο και τα συμπτώματα της εμμηνόπαυσης, όπως η έξαψη. 
Μια περίπτωση επιληπτικής κρίσης έχει αναφερθεί ότι συσχετίζεται με κατανάλωση ελαίου από σπόρους μπουράντζας.
Δήμος Μετσόβου

Δημοτικές Ενότητες

Ακολουθούν οι Δημοτικές Ενότητες (Δ.Ε.) οι οποίες απαρτίζουν το νέο δήμο και οι επιμέρους πληθυσμοί των οικισμών, σύμφωνα με την Απογραφή του 2011:

Προστατευόμενες τοποθεσίες

Η περιοχή του Μετσόβου (Ανήλιο - Κατάρα) είναι προστατευόμενος βιότοπος του Natura 2000, με κωδικό GR2130006, κατά μία έκταση 72,56 τ.χλμ.
Άτταλη Εύβοιας

Εκκλησίες

Το χωριό έχει τρείς εκκλησίες, τον Αγ. Ιωαννη τον Προδρομό (παλιά εκκλησία) βρίσκεται στην δυτική πλευρά του χωρίου,σε αυτόν δεν γίνονται μυστήρια λόγο ακαταλληλότητας ως προς την στατική επάρκεια,τον Αγ. Ιωαννη τον Προδρομό(νεοτερή εκκλησία) όπου δεσπόζει στο κέντρο του χωριού.   Επίσης  σε κοντινό σημείο στο παλιό νεκροταφείο υπάρχει ο ναός της Θεοτόκου όπου χρονολογείται περίπου από το 1050 -1100. Δίπλα ακριβώς υπάρχουν ερείπια του βυζαντινού ναού του Αγ.Νικολάου όπου χρονολογείται από τον 10ο αιώνα .Κατά την βυζαντινή περίοδο λειτουργούσε ως μοναστήρι.Σύμφωνα με μελέτες ο σωζόμενος ναός των εισοδίων της Θεοτόκου έχει κατασκευαστεί απο τα ερήπια του ναού του Αγ. Νικολαόυ.Πολιούχος του χωριού είναι ο Αγ. Ιωάννης ο προδρομός και ερτοτάζετε στις 29 Αυγούστου και διοργανώνεται και τοπικό πανηγύρι.

Ιστορικά

Απόγκρεμος είναι  ο τόπος καταγωγής των κατοίκων της Άτταλης και της Πλατάνας. Το χωριό κτίστηκε μετά την καταστροφή της Άτταλης από μια Ενετική επιδρομή. Κατά την περίοδο της Τουρκοκρατίας το χωριό μεγάλωσε. Όλοι οι κάτοικοι της περιοχής γύρευαν εκεί καταφύγιο και ασφάλεια από τους Τούρκους. Μετά την απελευθέρωση λόγω απολιθίσεων και επειδή εξέλειψαν οι λόγοι (Τούρκοι) οι κάτοικοι κατέβηκαν όλοι μαζί στην Άτταλη και την Πλατάνα. Σήμερα υπάρχουν μόνο δύο εκκλησάκια στην περιοχή ο Άγ. Ηλίας και ο Άγ. Κωνσταντίνος.

Σπηλιά Άτταλης

Η σπηλιά της Άτταλης, ή αλλιώς σπηλιά του Κάκαβου, είναι επιφανειακή, δεν είναι δηλαδή βαραθροσπηλιά, όπως άλλες γνωστές της Εύβοιας και, απ' όσο ξέρουμε, δεν υπάρχει στο νομό μας άλλη επιφανειακή σπηλιά τόσο μεγάλη. Το πλάτος της φτάνει τα 30 μέτρα περίπου και το μήκος της τα 40, ενώ το ύψος της κεντρικά πλησιάζει τα 10 μέτρα. Το δάπεδο, που είναι σε γενικές γραμμές ομαλό, έχει κλίση προς τα έξω και κάποια τμήματά του καλύπτονται από ασβεστολιθικές σπηλαιοαποθέσεις. Σε πολλά σημεία της οροφής κρέμονται μικροί σταλακτίτες, αλλά διακρίνονται και απομεινάρια μεγαλύτερων σταλακτιτών, που δυστυχώς έχουν καταστραφεί από ανθρώπινο χέρι. Στα τοιχώματα υπάρχουν διάφοροι σταλακτιτικοί σχηματισμοί, κυρίως κατακόρυφες πτυχώσεις ("κουρτίνες"), όπως και μικρότερες ή μεγαλύτερες τρύπες ("κλειδαρότρυπες"), αλλά και όμορφα γραμμωτά σχέδια ("νερά") στην επιφάνεια των πετρωμάτων. Μέχρι τις τελευταίες δεκαετίες, χρησιμοποιούσαν τη σπηλιά οι βοσκοί .Αποτελεί πράγματι έναν ιδανικό τόπο κατοίκησης, καθώς συγκεντρώνει όλα τα πλεονεκτήματα, όπως είναι η προσιτή και ταυτόχρονα καλυμμένη και ασφαλής θέση της στην άκρη του φαραγγιού, η ύπαρξη ποταμιού σε ελάχιστη απόσταση από την είσοδό της, η μεγάλη ευρυχωρία της, η ομαλότητα και η ευθυγράμμιση της αίθουσάς της με την επιφάνεια του εδάφους, αλλά και η κλίση του δαπέδου της προς τα έξω, που αποτρέπει την είσοδο νερού στο εσωτερικό της.

Αξιοθέατα

Οροπέδιο Ταναΐδος,Εξωκκλήσι Αγ.Γεωργίου,Σπηλία Άτταλης(Φαρράγγι Κάκκαβου),Εξωκκλήσι Αγ.Κωνσταντίνου,Προφήτης Ηλίας (Νεκροταφείο Απόκρημνου 16ος αιώνας)
Θεολόγος Φθιώτιδας

Ιστορία

Η αρχαία πόλη των Αλών οφείλει το όνομά της στις αλυκές της και εκτείνει την παρουσία της καθ΄ όλη την διάρκεια των ιστορικών χρόνων, ενώ θεωρείται βέβαιο ότι ο χώρος της κατοικούνταν συνεχώς από την Νεολιθική εποχή ως τη μεσοβυζαντινή περίοδο (11ος και 12ος αιώνας), οπότε ερημώνεται ως το 1923.
Παρότι οι αναφορές των αρχαίων συγγραφέων για την πόλη είναι σπάνιες και πολύ φτωχές, οι Αλές ήταν το ασφαλέστερο και το κοντινότερο στον Οπούντα λιμάνι, το οποίο είχε παίξει σπουδαίο ρόλο στην ευρύτερη περιοχή.

Αρχαιολογικά ευρήματα

Οι ανασκαφές στην αρχαία πόλη των Αλών, στη βόρεια πλευρά του όρμου του Θεολόγου, ξεκίνησαν το 1911 από τις αρχαιολόγους H.Goldman και Α. Walker - Κοσμοπούλου, συνεχίστηκαν ως το 1914 όποτε και διακόπηκαν λόγω του Α´ παγκοσμίου πολέμου για να συνεχιστούν τελικά μετά το 1935 από την H. Goldman.
Στον αρχαιολογικό χώρο που πραγματοποιήθηκαν οι ανασκαφές βρίσκονταν η ακρόπολη των Αλών με τα τείχη, τις ιερατικές κατοικίες, τους βωμούς, τα μνημεία καθώς και ένα τετράστυλο ναό αφιερωμένο στην Αθηνά.
Πλούσια ήταν τα ευρήματα που ήρθαν στο φως, όπως κομμάτια από δωρικές κολώνες, επιστήλια, μετόπες και από τις τρεις οικοδομικές φάσεις του ναού, κομμάτια από πήλινα αγάλματα καθώς και ένα μαρμάρινο ακέφαλο άγαλμα της Αφροδίτης, μπρούτζινα και ασημένια κοσμήματα. Από τα ευρήματα άλλα φυλάσσονται στις αποθήκες του αρχαιολογικού μουσείου Θηβών και μερικά από αυτά εκτίθενται στην πτέρυγα των προϊστορικών ευρημάτων του Εθνικού Αρχαιολογικού Μουσείου Αθηνών.

Τουρισμός - Αξιοθέατα

Η περιοχή είναι γνωστή ως τουριστικό θέρετρο λόγω της τοποθεσίας της. Όλος ο οικισμός βρίσκεται πάνω σ' ένα μεγάλο κόλπο. Η κεντρική παραλία βρίσκεται κατά μήκος του παραλιακού δρόμου. Είναι μεγάλη σε μήκος αλλά στενή σε πλάτος. Έχει ψιλή άμμο και τα νερά είναι κρύα και καθαρά. Εδώ το λιμάνι της περιοχής φιλοξενεί μικρά και μεγάλα πλεούμενα. 
Άλλες παραλίες είναι η Βλυχάδα, η Λεκούνα, ο Αρσανάς και η παραλία του Οικοδομικού Συνεταιρισμού Μονίμων Αξιωματικών Ελληνικού Στρατού (ΟΣΜΑΕΣ).
Καζιμίρ Γ΄ ο Μέγας

Βιογραφία

Ήταν γιος τού Βλάντισλαφ Α΄ τού βραχύ και της Γιαντβίγκα των Πιαστ, κόρης τού Μπολέσλαφ τού ευσεβούς δούκα της Μεγάλης Πολωνίας & της Γαλικίας.
Κληρονόμησε ένα βασίλειο εξασθενημένο από πολέμους και το έκανε ευημερεύον και πλούσιο. Αναμόρφωσε τον Πολωνικό στρατό και διπλασίασε την έκταση τού βασιλείου. Μεταρρύθμισε το δικαστικό σύστημα και εισήγαγε Νομικό Κώδικα, αποκτώντας τον τίτλο τού "Ιουστινιανού της Πολωνίας". Οικοδόμησε εκτεταμένα και ίδρυσε το Πανεπιστήμιο της Κρακοβίας, το παλαιότερο στη χώρα. Επικύρωσε προνόμια και προστασίες, που είχαν δοθεί προηγουμένως στους Εβραίους και τους ενθάρρυνε να εγκατασταθούν στην Πολωνία σε μεγάλους αριθμούς.
Ο Καζιμίρ δεν άφησε νόμιμο γιο για το θρόνο, αλλά είχε μόνο κόρες. Όταν κυνηγούσε το 1370, τραυματίστηκε και απεβίωσε· τον διαδέχθηκε ο ανιψιός του Λουδοβίκος Α΄ της Ουγγαρίας, στο πρόσωπο τού οποίου ενώθηκε η Πολωνία με την Ουγγαρία.
Αρσλάν Ισραήλ

Νίκες με τους Καραμανίδες

Μετακινήθηκαν γειτονικά με το Χανάτο των Καραχανιδών που κυβερνούσαν το μεγαλύτερο τμήμα στην Υπερωξιανή, έγιναν πολύ ενοχλητικοί γείτονες. Στους πολέμους που ξέσπασαν ανάμεσα στους Καραχανίδες και τους Σαμανίδες (992) υποστήριξαν τους τελευταίους, οι Σαμανίδες ήταν λαός Περσικής καταγωγής που ζούσε νότια του ποταμού Αμού Ντάρια. Ο Αρσλάν Ισραήλ ήταν ένας από τους γιους του γενάρχη της φυλής Σελτζούκ, διακρίθηκε σημαντικά στους πολέμους εναντίον των Καραμανιδών και έγινε αρχηγός της φυλής όταν πέθανε ο υπερήλικας πατέρας του (1009).
Οι Καραχανίδες ηττήθηκαν πολλές φορές από τις δυνάμεις του Αρσλάν, στον εμφύλιο που ξέσπασε μεταξύ τους ο Αρσλάν υποστήριξε τον Αλι Καντίρ. Ο σουλτάνος των Καραχανιδών ζήτησε τελικά συμμαχία με τον σουλτάνο Μαχμούτ του Γκαζνί εναντίον των Κενέκ, οι Γκαζνιβίδες ήταν Τούρκο-Περσική φυλή που κυβερνούσε μια μεγάλη αυτοκρατορία στο σημερινό Αφγανιστάν και Πακιστάν. Η απειλή ήταν πολύ μεγάλη, ο Αρσλάν Ισραήλ αναγκάστηκε να δραπετεύσει με τον στρατό τους στις ερήμους.

Αιχμαλωσία

Ο Αρσλάν και ο γιος του Κουτουλμίς αιχμαλωτίστηκαν τελικά από τις δυνάμεις του σουλτάνου Μαχμούτ. Υπάρχουν δύο διαφορετικές ιστορίες σχετικά με το θέμα, ο ιστορικός Τουρκολόγος Ζαν-Πολ Ρου (1925 - 2009) γράφει ότι η σύλληψη έγινε πάνω στην μάχη. Η Ισλαμική Εγκυκλοπαίδεια γράφει ότι ο Μαχμούτ συνέλαβε τον Αρσλάν με δόλο, τον προσκάλεσε να συζητήσουν προτάσεις ειρήνης αλλά στην διάρκεια της συζήτησης σκότωσε όλους τους στρατιώτες του και στην συνέχεια φυλάκισε τον ίδιο και τον γιο του. Ο Αρσλάν Ισραήλ και ο Κουτουλμίς μεταφέρθηκαν στο "κάστρο του Καλιντζάρ" στην Ινδία.
Ο Αρσλάν έμεινε στην φυλακή μέχρι τον θάνατο του Μαχμούτ ο ανεψιός του Αρσλάν Τογκρούλ-Μπεγκ ξεκίνησε διαπραγματεύσεις με τον διάδοχο του Μαχμούτ Μεσούντ Α΄ των Γκαζνί για την απελευθέρωση τους. Οι διαπραγματεύσεις απέτυχαν και ο Αρσλάν Ισραήλ πέθανε στην φυλακή (1032).
Ο γιος του Κουτουλμίς αργότερα δραπέτευσε, έκανε σκληρούς αγώνες για να κατακτήσει τον θρόνο των Σελτζούκων αλλά χωρίς αποτέλεσμα, θα το κατορθώσει τελικά ο εγγονός του Αρσλάν Σουλεϊμάν ιμπν Κουτουλμίς που θα ιδρύσει το Σουλτανάτο του Ρουμ.
Κυβέρνηση Αδαμαντίου Ανδρουτσόπουλου 1973

Ο ταξίαρχος Δημήτριος Ιωαννίδης, οργάνωσε ένα πραξικόπημα για την ανατροπή της Χούντας του Παπαδόπουλου και της κυβέρνησης Μαρκεζίνη του 1973, στις 25 Νοεμβρίου 1973. Επιβλήθηκε ο στρατιωτικός νόμος, και η νέα χούντα διόρισε τον στρατηγό Φαίδωνα Γκιζίκη Πρόεδρο της Δημοκρατίας και τον οικονομολόγο Α. Ανδρουτσόπουλο ως Πρωθυπουργό, αν και ο Ιωαννίδης παρέμεινε ο ισχυρός άνδρας στο παρασκήνιο.

Γεγονότα

Η κυβέρνηση έπεσε μετά την εισβολή των Τούρκων στην Κύπρο και την αντικατέστησε η Κυβέρνηση Εθνικής Ενότητας 1974 του Κωνσταντίνου Καραμανλή, στις 24 Ιουλίου 1974.
Σφραγισμένα Χείλη

Υπόθεση

Στη Γερμανία του 1958, ένας έφηβος ο Μάικλ (Ντέιβιντ Κρος), γνωρίζεται στο τραμ με τη Χάνα Σμιτ (Κέιτ Γουίνσλετ), η οποία τον βοηθάει να επιστρέψει σπίτι του, όταν εκείνος αισθάνεται μία ξαφνική αδιαθεσία. Ο Μάικλ πάσχει από σοβαρή ασθένεια και πρέπει να μείνει σπίτι του για τρεις μήνες. Μετά την ανάρρωσή του, σπεύδει να βρει τη Χάνα για να την ευχαριστήσει που τον βοήθησε και οι δυο τους συνάπτουν ερωτική σχέση. Τα βράδια που περνάνε μαζί, της διαβάζει συχνά κάποια από τα αριστουργήματα της παγκόσμιας λογοτεχνίας. Το ειδύλλιο τους διακόπτεται, όταν η Χάνα παίρνει προαγωγή και φεύγει χωρίς ν' αφήσει ίχνος πίσω της. Τα χρόνια περνούν και ο Μάικλ φοιτητής της νομικής πλέον, την ξανασυναντά ως κατηγορούμενη για εγκλήματα κατά των Εβραίων, κατά τη διάρκεια του Β' παγκοσμίου πολέμου.
Ελευθερία της θρησκείας στο Μπρουνέι

Θρησκευτική δημογραφία

Το 2011, το Μπρουνέι είχε πληθυσμό 422.700 κατοίκων, συμπεριλαμβανομένων των προσωρινών κατοίκων. Από αυτούς, το 83% είναι Μουσουλμάνοι, το 7% είναι Βουδιστές, και λιγότερο από 4% αντιπροσωπεύουν άλλες θρησκείες, ενώ το υπόλοιπο δεν δήλωσε κάποια θρησκεία.
Επίσημα εγγεγραμμένα στη χώρα υπάρχουν 110 τζαμιά και αίθουσες προσευχής, έξι Χριστιανικές εκκλησίες, τρεις Κινεζικοί ναοί και ένας Ινδουιστικός ναός.
Ο προσυλητισμός σε πίστες εκτός του επίσημα επικυρωμένου κλάδου του Ισλάμ δεν επιτρέπεται. Δεν υπάρχουν ιεραπόστολοι οι οποίοι αναφέρονται να δουλεύουν στη χώρα.
Δ΄ Εθνική ποδοσφαίρου ανδρών 2001-02

Απευθείας άνοδος

Την άνοδο κέρδισαν οι πρωταθλητές και οι δευτεραθλητές των 4 ομίλων.

Μπαράζ Ανόδου

Οι 3οι κάθε ομίλου έπαιξαν αγώνες κατάταξης με τη μορφή πρωταθλήματος διπλών αγώνων για 2 θέσεις ανόδου στην Γ' Εθνική. Τελικά άνοιξε και 3η θέση με τον υποβιβασμό του Πανελευσινιακού από την Γ' Εθνική για οικονομικούς λόγους.
Beirut (συγκρότημα)

Ζαχ Κόντον

Ο Κόντον είναι το βασικό μέλος των Beirut. Γεννήθηκε στην Αλμπουκέρκη του Νέου Μεξικού στις 13 Φεβρουαρίου του 1986. Μεγάλωσε στο Newport News της Βιτζίνια και στη Σάντα Φε. Όταν ήταν έφηβος ο Κόντον έπαιξε τρομπέτα σε ένα συγκρότημα τζαζ και η μουσική αυτή τον επηρέασε.
Ο Κόντον παρακολούθησε το γυμνάσιο στη Σάντα Φε, αλλά το παράτησε στην ηλικία των 17 ετών. Εκεί ήλθε σε επαφή με τη μεξικάνικη μουσική, όπως το Mariachi. Επίσης εργάστηκε σε κινηματογράφο που πρόβαλε ταινίες από όλο τον κόσμο και αυτό του κέντρισε το ενδιαφέρον για τις άριες του Φελίνι και στη μουσική με χάλκινα για κηδείες της Σικελίας, ενώ είχε τα πρώτα ακούσματα βαλκανικής μουσικής.
Αργότερα γράφτηκε σε κολέγιο, αλλά το παρακολουθησε για λίγο για να ταξιδέψει στην Ευρώπη στα 17 του μαζί με τον αδελφό του Ryan. Η ανακάλυψη και η εξερεύνηση της παγκόσμιας μουσικής επέδρασε ουσιαστικά στη διαμόρφωση του μελωδικού ήχου των Beirut. Ο μικρότερος αδελφός του Zach, ο Ross Condon, επίσης παίζει μουσική με ττο συγκρότημα Total Slacker από το Brooklyn
Το βασικό όργανο που παίζει είναι το ουκουλέλε (είδος κιθάρας μικρού μεγέθους), καθώς δεν μπορεί να παίξει κιθάρα εξαιτίας ενός τραυματισμού του στον καρπό, που εμποδίζει το χέρι του να αγκαλιάσει πλήρως το λαιμό της κιθάρας.
Αν και νέος, ο Ζαχ Κόντον έχει προλάβει να κυκλοφορήσει ήδη μερικά προσωπικά άλμπουμ. Ηχογράφησε το μουσικό κομμάτι ηλεκτρονικής μουσικής, The Joys of Losing Weight με το όνομα "The Real People" όταν ήταν 15 ετών (το στυλ του κομματιού έμοιαζε με το Scenic World από το Gulag Orkestar). Στα 16 του, ηχογράφησε ένα ολόκληρο άλμπουμ. Ακόμα κυκλοφόρησε ένα EP άλμπουμ με τίτλο Small Time American Bats κάτω από το όνομα 1971. Το άλμπουμ καταγράφηκε το 2001-2002 και ποτέ δεν κυκλοφόρησε επίσημα.

Το συγκρότημα

Το 2006, οι Beirut κυκλοφόρησαν δύο ηχογραφήσεις (Gulag Orkestar και Lon Gisland) εμπνευσμένες από την βαλκανική μουσική μέσω της δισκογραφικής εταιρίας BA DA Bing. Και οι δύο είναι διαθέσιμες στην δεύτερη έκδοση του Gulag Orkestar LP μέσω της Βρετανικής εταιρίας 4AD. Επίσης έχουν κυκλοφορήσει διάφορα μεμονωμένα τραγούδια, από τα οποία τα τρία είναι διαθέσιμα στο EP Pompei, και μια συλλογή για το περιοδικό The Believer. Το πρώτο τους βιντεοκλιπ ήταν στο τραγούδι The Elephant Gun και αργότερα έκαναν άλλο ένα για το Postcards from Italy Οι Beirut κυκλοφόρησαν ένα δεύτερο άλμπουμ, το The Flying Club Cup, στις 9 Οκτωβρίου 2007.
Η σύνθεση των Beirut στις συναυλίες, εκτός του Ζαχ Κόντον, περιλαμβάνει τους Perrin Cloutier (τσέλο/ακορντεόν), Jason Poranski (κιθάρα/μαντολίνο/ουκουλέλε), Nick Petree (ντραμς), Kristin Ferebee (βιολί), Paul Collins (πλήκτρα/τύμπανα/ουκουλέλε), Jon Natchez (σαξόφωνο/μαντολίνο/), και Kelly Pratt (τρομπέτα).
Χερσόνησος του Σορρέντο

Η Χερσόνησος του Σορρέντο ή Σορρεντινή Χερσόνησος (Penisola sorrentina) είναι χερσόνησος της νότιας Ιταλίας, στην Καμπανία, με έκταση περί τα 190 τετραγωνικά χιλιόμετρα.

Γεωγραφία

Η χερσόνησος χωρίζει τον Κόλπο της Νάπολης στα βορειοδυτικά από τον Κόλπο του Σαλέρνο στα νοτιοανατολικά, στην Τυρρηνική θάλασσα. Η χερσόνησος πήρε το όνομά της από τον γνωστότερο οικισμό της, το Σορρέντο, που έχει λιμάνι προς τον Κόλπο της Νάπολης. Η άλλη ακτή αποτελεί τη δυτική αρχή της Ακτής του Αμάλφι, γνωστής ως «Αμαλφιτάνα». Το μήκος της Χερσονήσου του Σορρέντο φθάνει τα 22 χιλιόμετρα, ενώ το πλάτος της, σταθερό στην περιοχή του Σορρέντο, είναι 3,5 ως 4 χιλιόμετρα. Η «ραχοκοκκαλιά» της χερσονήσου είναι τα όρη Λαττάρι. Το διάσημο τουριστικό νησί Κάπρι βρίσκεται 2,8 ναυτικά μίλια (5 χιλιόμετρα) έξω από το άκρο της χερσονήσου. Αλλά και όλη η χερσόνησος γενικότερα αποτελεί σημαντικό τουριστικό προορισμό.
Το μεγαλύτερο μέρος της Χερσονήσου του Σορρέντο (120 τετρ. χιλιόμετρα) ανήκει διοικητικά στην Επαρχία της Νάπολης, με 9 δήμους, ενώ στην Επαρχία του Σαλέρνο υπάγονται 70 τετρ. χιλιόμετρα με 12 δήμους.
Φρουρά Δεκέλειας

Η φρουρά Δεκέλειας είναι περιοχή του Ακρωτηρίου και Δεκέλειας, ενός υπερπόντιου βρετανικού εδάφους στο νησί της Κύπρου, που διαχειρίζεται ως ζώνη κυρίαρχων βάσεων.  Βρίσκεται στην Ανατολική Κυρίαρχη Βάση, μία από τις δύο περιοχές που αποτελούν το έδαφος. Είναι η μεγαλύτερη από τις βρετανικές στρατιωτικές βάσεις στο νησί και είναι επίσης η θέση των στρατώνων Αλεξάντερ, το οποίο είναι η έδρα του 2ου Τάγματος του βασιλικού συντάγματος της πριγκίπισσας της Ουαλίας. Το φθινόπωρο του 2017 το 2ο Τάγμα του Βασιλικού Αγγλικού Συντάγματος εγκαταστάθηκε στη Δεκέλεια και αντικατέστησε το 2ο Τάγμα του βασιλικού συντάγματος της Πριγκίπισσας της Ουαλίας.  
Αποτελεί μέρος των Βρετανικών Δυνάμεων Κύπρου.
Ναπολέων Χιλ

Βιογραφία

Ο Ναπολέων Χιλ γεννήθηκε στο Παούντ, μια κωμοπόλη της Βιρτζίνια. Στην ηλικία των 10 ετών θα χάσει την μητέρα του, και ο πατερας του θα παντρευτεί για δεύτερη φορά την Μαρθα, και η οποία θα παροτρύνει τον Χιλ να ασχοληθεί με την συγγραφή. Στα δεκαπέντε του θα γίνει ρεπόρτερ σε τοπικές εφημερίδες και περιοδικά. Η πρώτη του σημαντική συνέντευξη ήταν με τον τότε πλουσιότερο
Αμερικανό,τον 73χρονο μεγιστάνα της χαλυβουργίας και φιλάνθρωπο Άντριου Κάρνεγκι, και η οποία αλλάξε την ζωή του Χιλ.
Στην συνέντευξη αυτή ο Κάρνεγκι θα πει στον νεαρό Χιλ : "Ειναι κρίμα που κάθε νέα γενιά πρέπει 
να μαθαίνει τον δρόμο προς την επιτυχία με δοκιμές και λάθη, ενώ οι αρχές της επιτυχίας είναι 
σαφέστατες και συγκεκριμένες".Ο Κάρνεγκι προκάλεσε τον Χιλ  λεγόντας του να γράψει ενα βιβλίο για τους κανόνες και τις άρχες της επιτυχίας. Ο Χιλ αποδεχτήκε την προκλήση του Καρνεγκι και για τα επόμενα 20 χρόνια της ζωής του πήρε εκατοντάδες συνεντεύξεις από επιτυχήμενους ανθρώπους, μεταξύ άλλων ήταν ο Χένρι Φορντ, ο Τόμας Έντισον, ο Αλεξάντερ Γκράχαμ Μπελ, και ο Τζον Ντ. Ροκφέλερ. 
Το 1928 ο Χιλ θα βρεθεί στην Φιλαδέλφεια αναζητώντας εκδότη για το βιβλίο του. Μετά από αρκετές αποτυχήμενες προσπάθειες θα βρει εναν εκδότη στο Κονέκτικατ ο οποίος θα δεχτεί να εκδόσει το βιβλίο του Χιλ. Έτσι τον Μάρτιο του 1928 θα εκδόθει "Ο Νόμος της Επιτυχίας" και θα γίνει το μπεστ σέλλερ της χρονιάς. Με τα εσόδα του βιβλίου του ο Χιλ σκοπευε να ιδρύσει μια σχολή όπου θα διδασκόνταν "Ο Νόμος της Επιτυχίας". Στα τέλη όμως του 1929 θα ξεσπάσει το Μεγάλο Κραχ και οι Ήνωμενες Πολιτείες θα μπουν στην Μεγάλη Ύφεση, βαζόντας τέλος στο σχέδιο του Χιλ. 
Το 1935 ο Χιλ θα χωρίσει από την πρώτη του σύζυγο και το 1937 θα γνωρίσει την 29χρονη Ρόζα Λι Μπίλαντ όπου μαζί θα αρχίσουν να συγγράφουν το 2ο βιβλίο του Χιλ "Σκέψου και γίνε πλούσιος" και το οποίο θα εκδοθεί στο ιδιο έτος. Η πρώτη έκδοση του θα εξαντληθει σε τρεις εβδόμαδες και μέχρι το τέλος της Οικονομικής κρίσης των ΗΠΑ θα πωλήθουν ένα εκατομμύριο αντίτυπα. Σήμερα θεωρείται το σημαντικότερο βιβλίο αυτοβελτίωσης εχόντας πουλήσει πάνω απο 30 εκατομμύρια αντίτυπα. Με το τέλος του 2ου παγκόσμιου πόλεμου ο Χιλ θα μετακομίσει στην Καλιφόρνια με την τρίτη σύζυγο του, την Άννι Λου Νόρμαν και θα αρχίσει έναν νέο γύρο διαλέξεων σε πανεπιστήμια. Το 1952 θα βρεθεί στο Σικάγο όπου θα γνωρίσει έναν επιχειρηματία ασφαλιστικής εταιρείας, τον Κλέμεντ Στόουν και με τον οποίο θα συνεργάστουν  μαζί σε νέα βιβλία, διαλέξεις και ραδιοτηλοπτικές εκπομπές.
Ο Ναπολέων Χιλ θα πεθάνει το 1970 αφηνόντας πίσω πλουσιο συγγραφικό έργο και ένα ίδρυμα που φέρει το όνομα του, το "Napoleon Hill Foundation". Εκτός της συγγραφής βιβλίων ο Χιλ υπήρξε και εκδοτής περιοδικών, όπως το "Napoleon Hill Magazine " και το "Hill Golden Rule".
Θεόδωρος Γεωργίου

Βιογραφικά στοιχεία

Γεννήθηκε στην Θεσσαλία το 1855. Αποδήμησε στην Αμερική το 1872 και έγινε αμέσως γνωστός με το όνομα «ο Έλληνας Γεώργιος». Εκτός από τις ΗΠΑ έκανε περιοδείες στο Περού, την Χιλή και σε όλη σχεδόν την Νότια Αμερική, και παντού θαυμάστηκε για την υπεράνθρωπη αθλητική ρώμη του. Πάλεψε εναντίον πολικής αρκούδας και την νίκησε μετά από αγώνα που διάρκεσε εικοσιπέντε λεπτά. 
Παντρεύτηκε και απόκτησε δύο παιδιά.
Δήμος Βραχναίικων

Ιστορική εξέλιξη του δήμου

Ο Δήμος Βραχναίικων συστάθηκε το 1997 με εφαρμογή του σχεδίου Καποδίστριας. Προήλθε από την συνένωση των πρώην κοινοτήτων Βραχναίικων, Θεριανού, Καμινίων, Μονοδενδρίου και Τσουκαλαίικων. Η κοινότητα Βραχναίικων είχε συσταθεί το 1912 με αρχικό όνομα κοινότητα Βραχνέϊκων (Αγίου Βασιλείου). Αρχικά στην κοινότητα ανήκε και ο οικισμός Μονοδένδρι ο οποίος αποσπάστηκε το 1929 και αποτέλεσε ξεχωριστή κοινότητα, την κοινότητα Μονοδενδρίου. Η κοινότητα Τσουκαλαίικων είχε συσταθεί επίσης το 1912 και αρχικά περιλάμβανε και το Θεριανό το οποίο αποσπάστηκε και αποτέλεσε ξεχωριστή κοινότητα το 1919. Τέλος, η κοινότητα Καμινίων προήλθε από την κοινότητα Αλισσού (του μετέπειτα Δήμου Δύμης) από την οποία αποσπάστηκε το 1919.